OpenLLM-France/wikimedia huggingface dataset:
# Almenara Alta

Almenara Alta és un poble agregat a Agramunt, a la comarca de l'Urgell.
En el seu terme hi ha el Pilar d'Almenara. Es tracta d'una torre rodona dels segles xi i xii, de 14 m d'alçada, que feia funcions de defensa i de vigilància molt semblant a les torres defensives cristianes de la zona de muntanya lleidatana. Té els seus paral·lels en les torres de Verdú i de Guimerà per vigilar les incursions sarraïnes. Des de la torre s'albira una magnífica panoràmica de la plana d'Urgell. Prop de la torre hi ha les ruïnes de l'ermita romànica de Sant Vicenç.
La festa major se celebra el primer cap de setmana d'agost.
A mitjans del segle xix es va integrar al municipi d'Agramunt.

## Almenarencs destacats

* Josep Jover i Sarroca
* Carles Josep Melcior (1785-1868) músic i escriptor.

## Referències

* ↑ «Alteraciones de los municipios en los Censos de Población desde 1842». Instituto Nacional de Estadística. [Consulta: 18 juliol 2019].
# Theodora Kroeber

Theodora Kracaw Kroeber Quinn (24 de març de 1897, Colorado, Estats Units - 4 de juliol de 1979) fou una escriptora i antropòloga coneguda per ésser l'autora de la història d'Ishi, l'últim membre de la tribu yahi de Califòrnia, i pel seu recull de la tradició oral de diverses cultures natives de Califòrnia.
Va néixer a Colorado, i posteriorment es traslladà a Califòrnia, on estudià a la Universitat de Califòrnia, Berkeley. El 1920 obtingué el títol de psicologia clínica.
Després d'esdevenir vídua amb dos fills, estudià antropologia i va casar-se amb l'Alfred Kroeber, que també era vidu, un dels més prominents antropòlegs dels Estats Units d'aleshores. Van tenir dos fills, la famosa escriptora Ursula K. Le Guin i el professor Karl Kroeber. En Kroeber també adopta els fills del seu primer matrimoni: Ted Kroeber i l'historiador Clifton Kroeber.

## Obra

* The Inland Whale. 1959. Indiana University Press, Bloomington.
* Ishi in Two Worlds: A Biography of the Last Wild Indian in North America. 1961. Universitat de Califòrnia, Berkeley.
* Ishi: The Last of His Tribe. 1964. Parnassus Press, Berkeley, California.
* amb Robert F. Heizer) Almost Ancestors: The First Californians. 1968. Sierra Club, San Francisco.
* Alfred Kroeber: A Personal Configuration. 1970. Universitat de Califòrnia, Berkeley.
* (amb Robert F. Heizer and Albert B. Elsasser) Drawn from Life: California Indians in Pen and Brush. 1976. Ballena Press, Socorro, Nou Mèxic.
* (amb Robert F. Heizer) Ishi, the Last Yahi: A Documentary History. 1979. Universitat de Califòrnia, Berkeley.
# Calibrachoa

Calibrachoa és un gènere de plantes en la família de les Solanaceae, amb 32 espècies. Són febles sempreviva perennes amb un hàbit de renovals, amb diminutes flors semblants a Petunia.
Calibrachoa està fortament emparentada amb la petúnia. No obstant això successius estudis van trobar que hi ha importants diferències cromosòmiques i conductes de reproducció entre Calibrachoa i petúnies.
L'apel·latiu Calibrachoa és per Antonio de Caly Bracho, que va ser un professor de farmàcia mexicà.

## Taxonomia

* Calibrachoa caesia (Sendtn.) Wijsman
* Calibrachoa calycina (Sendtn.) Wijsman
* Calibrachoa dusenii (R.E.Fr.) Stehmann & Semir
* Calibrachoa eglandulata Stehmann & Semir
* Calibrachoa elegans (Miers) Stehmann & Semir
* Calibrachoa ericaefolia (R.E.Fr.) Wijsman
* Calibrachoa excellens (R.E.Fr.) Wijsman
* Calibrachoa hassleriana (R.E.Fr.) Wijsman
* Calibrachoa heterophylla (Sendtn.) Wijsman
* Calibrachoa humilis (R.E.Fr.) Stehmann & Semir
* Calibrachoa linearis (Hook.) Wijsman
* Calibrachoa linoides (Sendtn.) Wijsman
* Calibrachoa macrodactylon (L.B.Sm.& Downs) Wijsman
* Calibrachoa micrantha (R.E.Fr.) Stehmann & Semir
* Calibrachoa ovalifolia (Miers) Stehmann & Semir
* Calibrachoa paranensis (Dusen) Wijsman
* Calibrachoa parviflora (Juss.) D'Arcy
* Calibrachoa pygmaea (R.E.Fr.) Wijsman
* Calibrachoa regnellii (R.E.Fr.) Wijsman
* Calibrachoa rupestris (Dusen) Wijsman
* Calibrachoa sellowiana (Sendtn.) Wijsman
* Calibrachoa sendtneriana (R.E.Fr.) Stehmann & Semir
* Calibrachoa serrulata (L.B.Sm.& Downs) Stehmann & Semir
* Calibrachoa spathulata (L.B.Sm.& Downs) Stehmann & Semir
* Calibrachoa thymifolia (A.St.-Hil.) Stehmann & Semir

## Referències

* ↑ Calibrachoa (en anglès). Encyclopedia of Life.
# Zimmerius

Zimmerius és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere està format per 15 espècies:
* Zimmerius cinereicapilla - tiranet bec-roig.
* Zimmerius villarejoi - tiranet de Villarejo.
* Zimmerius chicomendesi - tiranet de Chico Mendes.
* Zimmerius vilissimus - tiranet de Guatemala.
* Zimmerius parvus - tiranet menut.
* Zimmerius petersi - tiranet de Veneçuela.
* Zimmerius improbus - tiranet muntanyenc.
* Zimmerius chrysops - tiranet caradaurat.
* Zimmerius minimus - tiranet de Coopmans.
* Zimmerius albigularis - tiranet del Chocó.
* Zimmerius viridiflavus - tiranet del Perú.
* Zimmerius flavidifrons - tiranet de Loja.
* Zimmerius gracilipes - tiranet camafí.
* Zimmerius acer - tiranet de la Guaiana.
* Zimmerius bolivianus - tiranet de Bolívia.
# Segona legislatura de la Catalunya autonòmica

La Segona Legislatura de la Catalunya Autonòmica fou la segona després de la dictadura franquista. Després de les eleccions celebrades el 29 d'abril de 1984, la candidatura de CIU va obtenir una majoria absoluta de 72 escons.
El 30 de maig es va celebrar el debat d'investidura, on Jordi Pujol tornà a sortir elegit com a president de la Generalitat amb 88 vots a favor (CIU, Alianza Popular-AP i ERC), i 47 en contra (PSC i PSUC).

## Eleccions

Les eleccions es van celebrar el diumenge 29 d'abril de 1984. Foren convocades a votar 4.501.851 persones, de les quals acudiren a votar 2.892.967 persones, representant una participació del 64,26%, tres punts per sobre de la participació de quatre anys enrere.
El partit més votat fou, novament, Convergència i Unió qui, amb 1.346.729 vots (un 46,56 per cent), obtingué 72 escons, 29 més que a les anteriors eleccions i 31 més que la segona força política, el Partit dels Socialistes de Catalunya, fet que donaria a la federació la majoria absoluta.
Resum dels partits amb representació parlamentària:
| Candidatures | Vots 1984 | % Vot 1984 | Parl. 1984 | Vots 1980 | % Vot 1980 | Parl. 1980 |
| Convergència i Unió (CiU) | 1.346.729 | 46,80 | 72 | 752.943 | 27,83 | 43 |
| Partit dels Socialistes de Catalunya (PSC-PSOE) | 866.281 | 30,11 | 41 | 606.717 | 22,43 | 33 |
| Alianza Popular-Partit Demòcrata Popular-Unió Liberal (AP-PDP-UL) | 221.601 | 7,70 | 11 | - | - | - |
| Partit Socialista Unificat de Catalunya (PSUC) | 160.581 | 5,58 | 6 | 507.753 | 18,77 | 25 |
| Esquerra Republicana de Catalunya (ERC) | 126.943 | 4,41 | 5 | 240.871 | 8,90 | 14 |
# PTT Pattaya Open 2014

El Torneig de Pattaya 2014, també conegut com a PTT Pattaya Open 2014, és un esdeveniment de tennis femení sobre pista dura que pertany als International Tournaments de la WTA. La 23a edició del torneig es va celebrar entre el 26 de gener i el 2 de febrer de 2014 al Dusit Thani Hotel de Pattaya, Tailàndia.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | S. Lisicki | | | |
| | A. Hlaváčková | w/o | | | | A. Hlaváčková | 6 | 7 | |
| Q | A. Dulgheru | 3 | 4 | | 8 | S. Peng | 2 | 5 | |
| 8 | S. Peng | 6 | 6 | | | | | | | | A. Hlaváčková | 3 | 6 | 4 |
| 4 | I. Makàrova | 6 | 6 | | | | | | | 4 | I. Makàrova | 6 | 0 | 6 |
| WC | V. Zvonariova | 0 | 2 | | 4 | I. Makàrova | 6 | 4 | 6 | | | | | |
| | T. Majerič | 6$^4$ | 3 | | | K. Date-Krumm | 2 | 6 | 4 | | | | | |
| | K. Date-Krumm | 7 | 6 | | | | | | | | | | | | 4 | I. Makàrova | 6 | 7 |
| | Ka. Plíšková | 4 | 6 | 6 | | | | | | | | | | | | Ka. Plíšková | 3 | 6$^7$ |
| Q | A. Kudriàvtseva | 6 | 3 | 4 | | Ka. Plíšková | 1 | 7 | 6 | | | | | |
| | A. Riske | 3 | 4 | | 3 | S. Cîrstea | 6 | 6$^3$ | 0 | | | | | |
| 3 | S. Cîrstea | 6 | 6 | | | | | | | | Ka. Plíšková | 6 | 4 | 6 |
| 5 | I. Vesninà | 6 | 6 | | | | | | | | J. Görges | 3 | 6 | 3 |
| WC | N. Lertpitaksinchai | 3 | 3 | | 5 | I. Vesninà | 7 | 3 | 3 | | | | | |
| | J. Görges | w/o | | | | J. Görges | 5 | 6 | 6 |
| 2/WC | S. Kuznetsova | | | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| WC | N. Lertcheewakarn Vera Zvonariova | 6 | 2 | [10] |
| | Eleni Daniïlidu Aleksandra Krunić | 1 | 6 | [6] | WC | N. Lertcheewakarn Vera Zvonariova | 2 | 3 |
| 4 | Peng Shuai Zhang Shuai | 6 | 6 | | 4 | Peng Shuai Zhang Shuai | 6 | 6 |
| | Olga Savchuk Tamarine Tanasugarn | 4 | 1 | | | | | | 4 | Peng Shuai Zhang Shuai | 3 | 7 | [10] |
| | Kimiko Date-Krumm Ajla Tomljanović | 5 | 1 | | | | | | 3 | Al·la Kudriàvtseva Anastassia Rodiónova | 6 | 6⁵ | [6] |
| 3 | Al·la Kudriàvtseva Anastassia Rodiónova | 7 | 6 | | 3 | Al·la Kudriàvtseva Anastassia Rodiónova | 6 | 7 |
| | Chuang Chia-jung Luksika Kumkhum | 4 | 5 | | 2 | Andrea Hlaváčková Anabel Medina Garrigues | 3 | 5 |
| 2 | Andrea Hlaváčková Anabel Medina Garrigues | 6 | 7 | | | | | |

## Enllaços externs

* Quadre individual femení PDF
Pattaya :
1991
1992
1993
1994
1995
1996
1997
1998
1999
2000
2001
2002
2003
2005
2006
2007
2008
2009
2010
2011
2012
2013
2014
2015 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Cacatua galah

La cacatua galah o cacatua de cap rosat (Eolophus roseicapilla) és una espècie d'ocell de la família dels cacatuids (Cacatuidae) i única espècie del gènere Eolophus (Bonaparte, 1854), si bé de vegades és ubicada a Cacatua. Habita zones amb arbres dispersos d'Austràlia i Tasmània.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia Rev. 8/Nov/2017
* ↑ Cacatua de cap rosat al TERMCAT Rev. 24/Jun/2012
# Almena (Kansas)

Almena és una població dels Estats Units a l'estat de Kansas. Segons el cens del 2000 tenia 469 habitants.

## Demografia

Segons el cens del 2000, Almena tenia 469 habitants, 197 habitatges, i 125 famílies. La densitat de població era de 301,8 habitants per km².
Dels 197 habitatges en un 30,5% hi vivien nens de menys de 18 anys, en un 53,8% hi vivien parelles casades, en un 7,1% dones solteres, i en un 36,5% no eren unitats familiars. En el 33% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,7% tenia menys de 18 anys, un 6,8% entre 18 i 24, un 24,3% entre 25 i 44, un 22,4% de 45 a 60 i un 18,8% 65 anys o més.
L'edat mediana era de 38 anys. Per cada 100 dones de 18 o més anys hi havia 85,2 homes.
La renda mediana per habitatge era de 27.083 $ i la renda mediana per família de 33.958 $. Els homes tenien una renda mediana de 22.237 $ mentre que les dones 15.714 $. La renda per capita de la població era de 14.433 $. Entorn del 10,4% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Almena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Almena». American Fact Finder. Oficina del Cens dels Estats Units, 12-01-2010.
Viccionari
# Teòfil II d'Alexandria

Teòfil II d'Alexandria va ser patriarca ortodox d'Alexandria de l'any 1010 al 1020.
Durant el seu mandat es van incrementar les accions contra els cristians per part de califa fatimita al-Hàkim, fins al punt que o bé es van convertir a l'islamisme o van haver de fugir d'Egipte.
Teòfil va anar a viure a Constantinoble, on l'emperador Basili II Bulgaròcton li va demanar que fos l'intermediari en la disputa que mantenia amb el patriarca de Constantinoble Sergi II i els va reconciliar. Teòfil va ser nomenat «Jutge de l'Univers» i li van concedir el dret de portar una segona estola.

## Referències

* ↑ «Theophilos (1010-1020)». Previous patriarchs. Patriarchate of Alexandria. [Consulta: 13 setembre 2023].
# Can Viure

Can Viure és una masia del municipi de les Franqueses del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Es tracta d'una masia d'estructura basilical fruit d'una restauració de l'any 1866 (datat a la façana), anteriorment estava coberta a dues vessants. Constava de planta baixa i pis, es va aixecar la crugia central un pis més. Està formada per tres crugies paral·leles. La façana, orientada a migdia, té un portal dovellat d'arc de mig punt i diverses obertures disposades simètricament. Al davant forma un barri tancat. A la cara nord hi ha adossat el celler, més baix i cobert a dues aigües. Està fet de maçoneria sense arrebossar. En el barri tancat se situen diversos cossos annexos.

## Història

La referència més antiga dels habitants de la casa és del segle XII: Bernat Carbó fa una donació a la capella de la Mare de Déu del pla l'any 1190. La casa conserva suficient documentació per establir l'arbre genealògic des del segle xii fins als nostres dies, amb un important buit al llarg del segle xiv. Està documentada la família Carbó que passà a denominar-se Viure a partir del casament entre Constança Carbó i Joan Viure, aquest apareix en el fogatge de 1553. Es desconeix la data de construcció de la casa, segurament el segle XVI-XVII i es reformaria l'any 1866 tal com indica la inscripció.

## Referències

* 1 2 «Can Viure». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Ziminaïta

La ziminaïta és un mineral de la classe dels fosfats, que pertany al grup de la howardevansita.

## Característiques

La ziminaïta és un vanadat de fórmula química Fe3+ 6(VO₄)₆. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema triclínic. L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic Fersmann de l'Acadèmia Russa de les Ciències, a Moscou, amb el número de registre 4603/1. Forma part del grup de la howardevansita juntament amb la grigorievita, la howardevansita i la koksharovita.

## Formació i jaciments

Va ser descoberta al volcà Bezymyannyi, situat a l'óblast de Kamtxatka, dins el districte Federal de l'Extrem Orient, a Rússia. Es tracta de l'únic indret on ha estat trobada aquesta espècie mineral.

## Referències

* ↑ «Ziminaite» (en anglès). Mindat. [Consulta: 24 novembre 2017].
# Pavlohrad

Pavlohrad (en ucraïnès i en rus Павлоград) és una ciutat de la província de Dnipropetrovsk, Ucraïna. El 2021 tenia 103.703 habitants.

## Referències

* ↑ «Pavlohrad». Gran Enciclopèdia Catalana. Barcelona: Grup Enciclopèdia Catalana.
* ↑ Motyl, Alexander J. «Decommunizing Ukraine». Foreign Affairs, 28-04-2015.
# Futebol Clube de Arouca

El Futebol Clube de Arouca (pronunciat [ɐˈɾowkɐ]) és un club de futbol amb seu a Arouca, Àrea Metropolitana de Porto, Portugal. Fundat el 1951, el club juga a la Primeira Liga, celebrant els partits a casa a l'Estádio Municipal de Arouca, amb una capacitat de 5.000 seients.

## Història

Fundada el 25 de desembre de 1951, com a filial del FC Porto, l'Arouca va passar les primeres cinc dècades de la seva existència a les lligues regionals de l'Aveiro. En només dos anys (2006–08) va aconseguir arribar a la tercera divisió, sent entrenat pel presentador de televisió (RTP) Jorge Gabriel durant uns mesos durant aquest període.
L'Arouca va aconseguir el seu quart ascens en només set anys a finals de la temporada 2012-13, arribant a la Primeira Liga per primera vegada en la seva història. Posteriorment, el municipi d'Arouca va atorgar al club la Medalla al Mèrit d'Or per la seva consecució, i l'organització també va rebre mitjans econòmics addicionals per renovar i ampliar el seu estadi.
L'any 2015-16 amb Lito Vidigal, l'Arouca va acabar en el cinquè lloc de la lliga, el millor de la història, classificant-se per primera vegada a la UEFA Europa League. Després de vèncer l'Heracles Almelo dels Països Baixos per la regla de gols fora de casa, van perdre el play-off per 3-1 després de la pròrroga davant l'Olympiakos FC de Grècia. Un any després de la seva arribada a la màxima categoria, l'Arouca va baixar, i va acabar els seus quatre anys al màxim nivell.
Un període de dos anys a la segona divisió per a l'Arouca va acabar el maig del 2019 quan l'última jornada de la temporada va perdre davant l'UD Oliveirense i el Varzim SC va derrotar a l'Académica de Coimbra; això va acabar nou anys a les lligues professionals. La temporada 2019-20 es va veure truncada per la pandèmia de la COVID-19 i l'Arouca i el FC Vizela havien d'ascendir per la seva posició final; els competidors SC Olhanense van recórrer amb èxit davant el Tribunal d'Arbitratge Esportiu perquè se suspenguessin aquestes promocions.

## Palmarès

* Segona Divisió
** 2009–10
* Tercera Divisió
** 2007–08
* Lliga Regional de l'Aveiro
** 2006–07, 2002–03

## Referències

* ↑ «História» (en portuguès). Arouca's official website [Consulta: 31 gener 2015].
* ↑ «Arouca sobe à I Liga pela primeira vez na sua história» (en portuguès). Público, 12-05-2013 [Consulta: 8 setembre 2013].
* ↑ «Académica desce à II Liga, Arouca conquista Liga Europa» (en portuguès). Público, 07-05-2016 [Consulta: 6 agost 2020].
* ↑ «Chori saves Olympiacos». , 25-08-2016 [Consulta: 6 agost 2020]. Arxivat 31 de juliol 2023 a Wayback Machine.
* ↑ «Arouca perde no Estoril e desce à segunda divisão» (en portuguès). , 21-05-2017 [Consulta: 6 agost 2020].
* ↑ «Arouca perde em Oliveira de Azeméis e desce ao Campeonato de Portugal» (en portuguès). Observador, 19-05-2019 [Consulta: 6 agost 2020].
* ↑ «Tribunal Arbitral do Desporto suspende subidas de Vizela e Arouca à II Liga» (en portuguès). Público, 28-07-2020 [Consulta: 6 agost 2020].

## Enllaços externs

* Futebol Clube de Arouca - Lloc web oficial
* Fitxa del club a Zerozero
# Cacatua negra crestada

La cacatua negra crestada (Calyptorhynchus banksii) és una espècie d'ocell de la família dels cacatuids (Cacatuidae) que habita boscos poc densos d'Austràlia, al sud d'Austràlia Occidental, Territori del Nord, oest de Victòria i sud-est d'Austràlia Meridional.

## Referències

* ↑ Cacatua negra crestada Comissió dels Noms dels Ocells en Català. Fundació Barcelona Zoo; Institut Català d'Ornitologia; TERMCAT, Centre de Terminologia. Edició: TERMCAT, 2017 Rev. 14/07/2017
# Almenar de Soria

Almenar de Soria és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2005 | 2006 |
| 473 | 423 | 371 | 342 | 335 | 338 |
# Can Viver (l'Ametlla del Vallès)

Can Viver o Mas Viver de la Plaça és un edifici del municipi de l'Ametlla del Vallès (Vallès Oriental) protegit com a bé cultural d'interès local.

## Descripció

És una masia orientada a migdia. Edifici de planta baixa, pis i golfes. La planta és rectangular amb coberta a dues vessants amb proporcions considerables. Enfront hi ha un pati o era tancada per una portada d'arc rebaixat de llenguatge eclèctic. El portal d'entrada de la façana és de mig punt adovellat i les finestres d'arc pla de pedra.
A la façana est, que dona a la plaça Vella, hi ha una balconada i una finestra d'estil gòtic.

## Història

A la talla feta a mitjan segle xvii (1656) es classifica el Mas Viver de la Plaça a la segona categoria, pagant 16 souss, juntament amb el Mas Pagès, Mas Forns i Mas Xammar de Dalt.
Els Viver de la Plaça eren amos també del Mas Arenys.

## Referències

* 1 2 3 4 «Can Viver». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Panskyita

La panskyita és un mineral de la classe dels sulfurs. Rep el nom del massís de Pansky, a Rússia, on es troba la seva localitat tipus.

## Característiques

La panskyita és un sulfur de fórmula química Pd$_9$Ag₂Pb₂S₄. Va ser aprovada com a espècie vàlida per l'Associació Mineralògica Internacional l'any 2020, sent publicada per primera vegada el 2021. Cristal·litza en el sistema tetragonal. És l'anàleg de plom de la thalhammerita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número de catàleg: bm2020,2.

## Formació i jaciments

Va ser descoberta a la intrusió per capes del sud de Kievey Fedorovo–Pana, dins el massís de Fedorovo-Pansky (óblast de Múrmansk, Rússia), on es troba en forma de petits grans anèdrics (de 0,5 a 10 μm) als intersticis dels silicats que formen roca, formant sovint petites inclusions en sulfurs de metalls base i complexos creixements amb altres minerals del grup del platí. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Panskyite» (en anglès). Mindat. [Consulta: 20 agost 2021].
# Futbol Club Casa del Benfica

El Futbol Club Casa del Benfica és un club andorrà de futbol de l'Aldosa, a la parròquia de La Massana.
Jugà dues temporades a la primera divisió el 2007/08 i 2010/11. L'any 2014 no es va inscriure a la competició i es dissolgué.

## Palmarès

* 2 Segona Divisió: 2006/07, 2009/10

## Referències

* ↑ Federació Andorrana
* ↑ Andorra 2011 RSSSF
* ↑ Andorra 2008 RSSSF
* ↑ L'entrada del CE Sant Julià a la Lliga és en mans de la decisió de la FIFA, Bon Dia
# Cacatua gang-gang

La cacatua gang-gang (Callocephalon fimbriatum) és una espècie d'ocell de la família dels cacatuids (Cacatuidae) i única espècie del gènere Callocephalon (Lesson, R, 1837). Habita zones boscoses d'Austràlia sud-oriental, a Nova Gal·les del Sud, Victòria i sud-est d'Austràlia Meridional.

## Referències

* ↑ Cacatua gang-gang al TERMCAT Rev. 24/06/2012
# Alçant la bandera a Iwo Jima

Alçant la bandera a Iwo Jima (en anglès Raising the Flag on Iwo Jima) és el nom d'una fotografia històrica presa el 23 de febrer de 1945 pel fotògraf Joe Rosenthal a l'illa d'Iwo Jima, al Japó.
La fotografia mostra cinc marines dels Estats Units i un metge de l'armada alçant la bandera estatunidenca al mont Suribachi durant la batalla d'Iwo Jima de la Segona Guerra Mundial.
El seu autor va guanyar el premi Pulitzer per ella. Aquesta fotografia va ser reimpresa nombroses vegades, i de fet sembla que és una de les més reproduïdes al món; va fer-se molt coneguda i popular. Els tres soldats supervivents que hi apareixen es van convertir en celebritats mediàtiques. És considerada la instantània de guerra més important de la història.
Dels sis homes que apareixen a la imatge, tres (Franklin Sousley, Harlon Block i Michael Strank) van caure en combat, mentre que els supervivents (John Bradley —després d'una llarga investigació, el Cos d'Infanteria de Marina dels EUA va reconèixer que Bradley no era a la foto, sinó Harold Schultz, qui va sobreviure a la guerra—, Rene Gagnon i Ira Hayes) es van convertir en celebritats a causa de l'ús propagandístic de guerra que es va realitzar amb la seva aparició. La imatge va ser utilitzada per Felix de Weldon per esculpir el Memorial de Guerra del Cos de Marines dels Estats Units, al costat del Cementiri Nacional d'Arlington, als afores de Washington DC

## Referències

* ↑ Cinquanta anys després, el fotògraf d'Iwo Jima lluita la seva pròpia batalla Arxivat 2004-04-12 a Wayback Machine. AP, The Associated Press, 2010. (anglès)

## Enllaços externs

* Fotografia a la pàgina IwoJima.com